OzLabs/hebrew-wiki-articles huggingface dataset:
אלישה סטולינגס

אלישה אלסבת' סטולינגס (באנגלית Alicia Elsbeth Stallings; נולדה 2 ביולי 1968, דקייטר, ג'ורג'יה, ארצות הברית) היא משוררת ומתרגמת אמריקאית. היא זכתה במלגת מקארתור בשנת 2011.

==קריירה==
סטולינגס נולדה וגדלה בדקייטר שבג'ורג'יה, והשלימה תואר ראשון בלימודים קלאסיים באוניברסיטת ג'ורג'יה בשנת 1990, תוך שבילתה סמסטר גם באוניברסיטת אוקספורד. באוקספורד אף השלימה תואר שני בספרות רומית. בשנת 1999, עקרה סטולינגס לאתונה, ושם חיה מאז. באתונה היא מכהנת כמנהלת תוכנית השירה במוסד התרבות Athens Centre
.

סטולינגס מרבה לפרסם שירים ומסות בכתב העת Poetry. כמו כן, היא חברה בצוות העורכים בכתב העת Atlanta Review.

==יצירתה==
שירתה של סטולינגס נשענת על צורות קלאסיות, והיא זוהתה עם זרם ה-New Formalism.

היא פרסמה שלושה ספרי שירה: Archaic Smile (1999), Hapax (2006), ו-Olives (2012). בשנת 2007 פרסמה תרגום שירי לאנגלית לפואמה הפילוסופית הלטינית של לוקרטיוס על טבע היקום.

==התקבלות==
ברשימת ביקורת על ספרה Archaic Smile בכתב העת Able Muse, העוסק בשירה פורמליסטית, נכתב: יצירתה זכתה גם להשוואות מחמיאות לשירתם של ריצ'רד ווילבר ועדנה סנט וינסנט מיליי.

בביקורת על ספרה השני, Hapax, העלה פיטר קמפיון טענה שמופנית לא פעם נגד הזרם הפורמליסטי: "המשקל והחרוז נפרשים אלגנטית, אבל על חשבון טבעיות השפה". עם זאת, כתב קמפיון כי במיטבם, שיריה של סטולינגס "מחברים כישרון פרוסודי עם ביטוי רב עוצמה של רגשות".

ברשימת ביקורת בכתב העת Publishers Weekly על ספרה השלישי של סטולינגס, Olives, חלק מבקר אלמוני שבחים לאותם שירים שאינם מתכתבים עם יצירות קלאסיות:

===פרסים, מלגות והוקרה===
ספר הבכורה של סטולינגס, Archaic Smile, זכה בפרס ריצ'רד ווילבר לשנת 1999. ספרה השני, Hapax, זכה בפרס המשוררים לשנת 2008. שיריה התפרסמו באנתולוגיות בסדרת ה-Best American Poetry בשנים 1994 ו-2000. סטולינגס זכתה בפרס פושקרט, בפרס יוניס טיג'נס, בפרס על שם הווארד נמרוב לסונטה לשנת 2004, ובפרס על שם ג'יימס דיקי.

בשנת 2010 זכתה בפרס התרגום על שם וויליס בארנסטון. בשנת 2011 זכתה במלגת גוגנהיים וכן במלגת מקארתור, ונבחרה כעמיתת רוקפלר של הארגון United States Artists.

==משפחה==
סטולינגס נשואה לעיתונאי ג'ון פסארופולוס, לשעבר עורך העיתון היווני בשפה האנגלית Athens News.

==קישורים חיצוניים==
* [http://www.poetryfoundation.org/archive/poet.html?id=80619 שירים מאת סטולינגס] (אנגלית) באתר ה-Poetry Foundation
* [http://www.valpo.edu/vpr/v12n1/v12n1prose/stallingsinterview.php ראיון עם סטולינגס] (אנגלית) באתר כתב העת Valparaiso Poetry Review
* [http://www.pbs.org/newshour/art/conversation-ae-stallings-poet-and-translator-inspired-by-the-classics/ שיחה עם סטולינגס] (אנגלית) באתר רשת PBS
* 

==הערות שוליים==

קטגוריה:מתרגמות אמריקאיות
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:עמיתות מקארתור
קטגוריה:עמיתי מקארתור
קטגוריה:משוררות אמריקאיות
קטגוריה:משוררים אמריקאים
קטגוריה:נשים זוכות פרסים: שירה
קטגוריה:בוגרות אוניברסיטת ג'ורג'יה
קטגוריה:בוגרי אוניברסיטת ג'ורג'יה
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
בית הקברות של המושבה האמריקאית בהר הצופים

בית הקברות של המושבה האמריקאית בהר הצופים הוא בית קברות קטן הממוקם בגן הלאומי והאוניברסיטאי ע"ש טבצ'ניק במורדותיו הדרומיים של הר הצופים, בשטח האוניברסיטה העברית בירושלים. בסמוך אליו נמצא בית הקברות של משפחת בנטוויץ'. 

בית הקברות בנוי בצורת שביל ישר שבשני צידיו שורות קברים, ועליהם מצבות קטנות הנושאות את שמות הנפטרים ובנויות בצורת עמודים קטועים. בית קברות נוסף של המושבה האמריקאית בירושלים נמצא בהר ציון.

== קישורים חיצוניים ==

* [http://www.jerusalem-love.co.il/?page_id=13277 בית הקברות של המושבה האמריקאית בהר הצופים] באתר "אהבת ירושלים"

קטגוריה:המושבה האמריקאית בירושלים
קטגוריה:גן לאומי טבצ'ניק
קטגוריה:ירושלים: קברים ובתי קברות נוצריים
ראש ממשלת הודו

ראש ממשלת הודו עומד בראש הרשות המבצעת בהודו. בהתאם לחוקה, הוא מכהן כראש הממשלה, היועץ הראשי לנשיא הודו, ראש מועצת השרים ומנהיג הרוב בלוק סבהה.

ראש הממשלה הנוכחי הוא נרנדרה מודי.

== סמכויות ראש הממשלה ==
ראש ממשלת הודו מופקד על מינוי שרי ממשלת הודו. הוא האחראי על תיאום בין משרדי הממשלה ובסמכותו להתערב בהחלטות המקובלות על ידי שריו.
* אחריות על:
** ועדת המינויים של הממשלה
** משרד התכנון
** המחלקה לאנרגיה אטומית
** מחלקת החלל

== מינוי ראש הממשלה==
דרישות לכהונת ראש הממשלה:
* אזרחות הודית
* חברות בלוק סבהה או ברג'יה סבהה
* גיל 25 ומעלה (אם הוא חבר הלוק סבהה) או 30 ומעלה (אם הוא חבר הרג'יה סבהה).

ראש ממשלת הודו ממונה על ידי נשיא הודו בהתאם להמלצת חברי הבית, אך הוא זקוק לקבל את אימון הלוק סבהה לאחר השבעתו. שני ראשי ממשלה כשלו בניסיון לקבל את אימון הלוק סבהה: צ'אראן סינג ב-1979 ואטאל ביהארי ואג'פאיי בכהונתו הראשונה ב-1996.

== מעון ראש הממשלה ==

מעונו הרשמי של ראש ממשלת הודו הוא לוק קליאן מארג 7. המתחם שימש לראשונה את רג'יב גנדי, ולאחר בחירת ו. פ. סינג לראש הממשלה בדצמבר 1989 הוחלט שהמתחם יהווה מעון קבוע לראשי הממשלה. בתיהם של שלושת ראשי ממשלת הודו שנפטרו במהלך כהונתם – ג'ווהרלל נהרו, לאל בהדור שסטרי ואינדירה גנדי – נקבעו כאתרי הנצחה.

== ראשי ממשלת הודו ==
{| class="wikitable"
!מס'
! שם
!colspan="2"| מפלגה
! התחלת כהונה
! סיום כהונה
! הערות
|-
| 1
| ג'ווהרלל נהרו
|style="background:#19AAED;" rowspan="5"|
|rowspan=5"| הקונגרס הלאומי ההודי
| 15 באוגוסט 1947
| 27 במאי 1964
| מת במהלך כהונתו
|-
| 
| גולזרילאל נאנדה
| 27 במאי 1964
| 9 ביוני 1964
| ראש ממשלה בפועל
|-
|2
|לאל בהדור שסטרי
|9 ביוני 1964
|11 בינואר 1966
| מת במהלך כהונתו
|-
| 
| גולזרילאל נאנדה
| 11 בינואר 1966
|24 בינואר 1966
| ראש ממשלה בפועל
|-
| 3
| אינדירה גנדי
| 24 בינואר 1966
| 24 במרץ 1977
|
|-
|4
| מורארג'י דסאי
|style="background:#1F75FE;"|
| ג'נטה
| 24 במרץ 1977
|28 ביולי 1978
|
|-
|5
| צ'אראן סינג
|style="background:	#06038D;"|
|ג'נטה (חילונית) 
| 28 ביולי 1979
| 14 בינואר 1980
| לא קיבל את אימון הלוק סבהה
|-
|(3)
| אינדירה גנדי
|style="background:#19AAED;" rowspan="2"|
|rowspan="2"| הקונגרס הלאומי ההודי
| 14 בינואר 1980
|31 באוקטובר 1984
| נרצחה
|-
| 6
| רג'יב גנדי
| 31 באוקטובר 1984
| 2 בדצמבר 1989
|
|-
|7
| ו. פ. סינג
|style="background:#2E8B57;"|
| ג'נטה דאל
| 3 בדצמבר 1989
| 10 בנובמבר 1990
|
|-
|8
| צ'נדרה שקאר
| style="background:#74C365"|
| מפלגת סמג'וואדי ג'נטה (ראשטריה) 
| 10 בנובמבר 1990
| 21 ביוני 1991
|
|-
|9
| פ. ו. נרסימהה ראו
|style="background:#19AAED;"|
| הקונגרס הלאומי ההודי
|21 ביוני 1991
| 16 במאי 1996
|
|-
|10
| אטאל ביהארי ואג'פאיי
|style="background:#FF9933;"|
| מפלגת העם ההודית
| 16 במאי 1996
| 1 ביוני 1996
| מונה לתפקיד אך לא הצליח לגבש קואליציה
|-
|11
| ה. ד. דווה גואודה
|style="background:#2E8B57;" rowspan="2"|
|rowspan="2"| ג'נאטה דאל
| 1 ביוני 1996
|21 באפריל 1997
|
|-
|12
| אינדר קומאר גוג'ראל
| 21 באפריל 1997
| 19 במרץ 1998
|
|-
|(10)
| אטאל ביהארי ואג'פאיי
|style="background:#FF9933;"|
| מפלגת העם ההודית
| 19 במרץ 1998
|22 במאי 2004
|
|-
| 13
| מאנמוהאן סינג
|style="background:#19AAED;"|
| הקונגרס הלאומי ההודי
| 22 במאי 2004
|26 במאי 2014
|
|-
|14
|נרנדרה מודי
|style="background:#FF9933;"|
| מפלגת העם ההודית
| 26 במאי 2014
|מכהן
|
|}

==קישורים חיצוניים==
* 

== לקריאה נוספת ==
* 

*
קטגוריה:הודו: פוליטיקה
קלבוקו

הר הגעש קלבוקו (בספרדית: volcán Calbuco, "מים כחולים" בשפת המפוצ'ה) הוא הר געש שכבתי בדרום צ'ילה, השוכן דרומית מזרחית לאגם יאנקיווה וצפונית מערבית לאגם צ'אפו (Lago Chapo), במחוז לוס לאגוס. הר הגעש והאזור סביבו הם חלק משמורת הטבע השמורה הלאומית יאנקיווה (Reserva nacional Llanquihue).

==תיאור==
הר הגעש קלבוקו שייך לחגורה הגעשית הדרומית של האנדים, ויחד עם הר הגעש השכן אוסורנו הם בין הרי הגעש הפעילים ביותר באנדים של דרום צ'ילה. ההר משתרע מצפון מערב לדרום מזרח, גובהו 2,003 מטרים. בפסגתו יש לוע ברוחב שבין 400 ל-500 מטרים. המדרון הדרומי של ההר הוא בתחומי העיר פוארטו מונט והמדרון הצפוני בתחומי פוארטו ורס (Puerto Varas). ההר שוכן כ-30 קילומטרים ממרכזי אוכלוסייה עיקריים. המבנה הטופוגרפי מגן על הערים פוארטו מונט ופוארטו ורס, והסכנה המוחשית מהתפרצות געשית היא לעיירה אנסנדה (Ensenada), בקצה המזרחי של אגם יאנקיווה, צפונית לקלבוקו.

היווצרות הר הגעש מתוארכת בין שלהי הפליסטוקן להולוקן והייתה תהליך מורכב שכלל התמוטטות של ההר בסוף הפליסטוקן וגלישת סלעים בנפח של 3 קילומטרים מעוקבים שהגיעו עד האגם. הר הגעש הוא אנדזיטי המאופיין בהתפרצויות געשיות מתפוצצות שבהן הלבה מכילה בדרך כלל 55% עד 60% צורן דו-חמצני.

==היסטוריה של התפרצויות==
קלבוקו התפרץ תכופות במהלך ההולוקן. מאז 1837 הוא התפרץ לפחות עשר פעמים. ההתפרצות האחרונה התרחשה ב-22 באפריל 2015, אחרי הפסקה של למעלה מ-40 שנים. ההתפרצות שקדמה לה הייתה ב-1972.

אחת ההתפרצויות ההיסטוריות הגדולות ביותר התרחשה בשנים 1894-1893. התפרצויות עזות העיפו פצצות געשיות בקוטר של 30 סנטימטרים למרחק של 88 קילומטרים מהלוע, ויצרו להארים חמים גדולים. התפרצות זו יצרה כיפת לבה בלוע. התפרצויות עזות אירעו באפריל 1917, והן גרמו להרחבת מתחם כיפת הלבה בלוע שבפסגה וליצירת להארים חמים. התפרצות מתפוצצת קצרה נוספת התחוללה בינואר 1929 וכללה זרם פירוקלסטי וזרימת לבה. התפרצות גדולה של קלבוקו ב-1961 שילחה עמוד אפר לגובה שבין 12 ל-15 קילומטרים. ויצרה זרמים פירוקלסטיים שהתפזרו בעיקר לדרום מזרח וזרמי לבה. התפרצה קטנה קצרה במשך 4 שעות התחוללה ב-26 באוגוסט 1972. ב-12 באוגוסט 1996 אובחנה פעילות פומרולות משמעותית בלוע הראשי.

התפרצות קלבוקו ב-22 באפריל 2015 גרמה ביטולים של טיסות ופינוי 1,500 תושבים בקוטר של 20 קילומטרים סביב ההר. דווח על זרימת לבה לאגם צ'אפו באותו יום, ועל אפר שנשר על העיר הסמוכה פוארטו מונט.

==קישורים חיצוניים==

* [http://www.volcano.si.edu/volcano.cfm?vn=358020 Calbuco] תמונות והסברים מאתר Global Volcanism Program
* 

==הערות שוליים==

עמוד האפר מתנשא מעל קלבוקו בהתפרצות של 22 באפריל 2015. צולם מפוארטו ורס

קטגוריה:הרי האנדים
קטגוריה:לוס לאגוס
קטגוריה:צ'ילה: הרי געש
1907 בספורט

== אופניים ==
* בטור דה פראנס מנצח לוסיין פטי-ברוטון ()

==טניס==
===המנצחות בתחרויות הגראנד סלאם===
* אליפות צרפת הפתוחה - טרז דה קרמל ()
* אליפות וימבלדון - מיי סטן בונדי ()
* אליפות ארצות הברית הפתוחה - אבלין סירס ()

===המנצחים בתחרויות הגראנד סלאם===
* אליפות אוסטרליה הפתוחה - נורמן ברוקס ()
* אליפות צרפת הפתוחה - מקס דקוגיס ()
* אליפות וימבלדון - נורמן ברוקס ()
* אליפות ארצות הברית הפתוחה - ויליאם לרנד ()

===גביע דייוויס===

נבחרת אוסטרלאסיה (23px אוסטרלאסיה) זכתה בגביע לאחר ניצחון 2:3 על נבחרת בריטניה ().

==כדורגל==
===כדורגל לפי מדינות===

====איטליה====
*סרייה א' - מילאן זוכה באליפות.

====אנגליה====
* פרמייר ליג - ניוקאסל יונייטד זוכה באליפות.
* הגביע האנגלי - שפילד ונסדיי זוכה בגביע האנגלי.

====ארגנטינה====
* ליגת העל הארגנטינאית - "אלומני" מבואנוס איירס זוכה באליפות

====ברזיל====
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - מועדון ספורט אינטרנסיונל (סאו פאולו) זוכה באליפות
* אליפות ריו דה ז'ניירו בכדורגל - פלומיננסה, בוטפוגו זכו באליפות

====גרמניה====
* בונדסליגה - פרייבורגר (פרייבורג)זוכה באליפות.

====ספרד====
* גביע המלך הספרדי - ריאל מדריד זוכה בגביע.

===קבוצות שנוסדו===
====אירופה====
* פנרבחצ'ה - 
* אאוגסבורג - 
* אטאלנטה - 

==מרוץ מכוניות==
* מרוצי הגרנד פרי למכוניות התקיימו בצרפת ובמרוץ ניצח פליצ'ה נזרו מאיטליה שנהג במכונית מתוצרת פיאט.

==קישורים חיצוניים==

קטגוריה:1907 בספורט
בית הקברות של משפחת בנטוויץ'

בית הקברות של משפחת בנטוויץ הוא בית קברות קטן הנמצא בגן הלאומי והאוניברסיטאי ע"ש טבצ'ניק במורדותיו הדרומיים של הר הצופים, בשטח האוניברסיטה העברית בירושלים.

בית הקברות נמצא בשטח שהיה אחוזת הקבר של משפחתו של הרברט בנטוויץ' שהיה משפטן יהודי בריטי ופעיל ציוני, יועצה המשפטי של התנועה הציונית בשנותיה הראשונות. בצמוד אליו נמצא בית הקברות של המושבה האמריקאית בהר הצופים.

== גלריה ==
<gallery>
בית הקברות של משפחת בנטוויץ' - הר הצופים.jpg|הכניסה אל בית הקברות
בית הקברות של משפחת בנטוויץ' - הר הצופים 2.jpg|מראה כללי של בית הקברות
</gallery>

== קישורים חיצוניים ==

* 
* [http://www.jerusalem-love.co.il/?page_id=13277 בית הקברות של המושבה האמריקאית באתר "אהבת ירושלים"] באתר "אהבת ירושלים"

קטגוריה:גן לאומי טבצ'ניק
קטגוריה:משפחת בנטוויץ'
קטגוריה:ירושלים: קברים ובתי קברות
קפוצ'ין מקונן

הקפוצ'ין המקונן (שם מדעי: Cebus olivaceus), ידוע גם בשם קפוצ'ין בכיין, הוא מין של קוף מסוג קפוצ'ין שחי בצפון ברזיל, גיאנה, גיאנה הצרפתית, סורינאם, ונצואלה ואולי קולומביה. הקפוצ'ין הבכיין חי ביערות גשם ונודד מרחקים גדולים ביער במהלך היום. הם ניזונים מפירות, חלקי צמחים אחרים, חסרי חוליות קטנים, ולעיתים נדירות גם בעלי חוליות קטנים. הם לעיתים מורחים על גופים רבי-הרגליים, כנראה כהגנה מפני יתושים.

הקפוצ'ין הבכיין הוא קוף פוליגמי שחי בקבוצות של 5–30 פרטים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי רוברט הרמן שומבורק
קטגוריה:צבוסיים
קטגוריה:ברזיל: יונקים
קטגוריה:ונצואלה: יונקים
קטגוריה:סורינאם: יונקים
קטגוריה:בעלי חיים שתוארו ב-1848
הגן הלאומי והאוניברסיטאי ע"ש טבצ'ניק

הגן הלאומי והאוניברסיטאי ע"ש מוריס ופרידה טבצ'ניק (נקרא גם בקיצור: גן טבצ'ניק) הוא גן לאומי המצוי במורדותיו הדרומיים של הר הצופים, ומשתייך אל האוניברסיטה העברית בירושלים הנמצאת בצמוד אליו. בגן מצויים שני בתי קברות זעירים וכמה מצפורים הצופים אל הר הזיתים ואל עמק צורים הנמצא במורדותיו.

== אתרים המצויים בגן הלאומי ע"ש טבצ'ניק ==

* אגף הביטחון של האוניברסיטה
* כיכר החיים - קיר ההנצחה לזכרם של מקימי האוניברסיטה העברית בירושלים
* קיר המיטיבים - קיר הנצחה לזכרם של התורמים לאוניברסיטה
* מצפור גליק - נקודת תצפית אל הר הזיתים
* בית הקברות של משפחת בנטוויץ'
* בית הקברות של המושבה האמריקאית בהר הצופים
* מערות קברות עתיקות מתקופת בית שני

== גלריה ==
<gallery>
כיכר החיים - הר הצופים.jpg|רחבת כיכר החיים
מערות קבורה - מצפה גליק 1.jpg|מערות קבורה מתקופת בית שני בצמוד אל מצפה גליק
</gallery>

== קישורים חיצוניים ==

קטגוריה:גן לאומי טבצ'ניק
קארי סייץ

קארי סייץ (באנגלית: Kari Seitz; נולדה ב-2 בנובמבר 1970) היא שופטת כדורגל לשעבר אמריקאית. סייץ נחשבת לאחת השופטות המנוסות אי פעם, והיא האדם היחיד - גבר או אישה, ששפט בארבעה גביעי עולם שונים.

==חייה==
סייץ החלה את קריירת השיפוט שלה כבר בגיל 14, ועם הזמן עלתה בסולם הדרגות עד אשר הגיעה לשיפוט מקצועני ב-1998. את דרכה המקצוענית היא החלה בליגה האמריקאית לגברים, ה-MLS, וב-1999 כבר מונתה לשופטת בינלאומית על ידי פיפ"א. הטורניר הגדול הראשון שלה היה גביע העולם שנערך באותה שנה בארצות הברית, וסייץ זכתה לשפוט משחק אחד בין אוסטרליה לגאנה במסגרת שלב הבתים.

בשנת 2001, החלה סייץ לנהל משחקים במסגרת ליגת ה-WUSA, שהייתה לליגת הנשים הראשונה בעולם שבה כל השחקניות היו מקצועניות. בסוף העונה השנייה של הליגה, זכתה סייץ בפרס שופטת השנה ב-WUSA. בקיץ 2002, נבחרה סייץ לשפוט באליפות העולם לנשים עד גיל 20 שנערכה בפעם הראשונה אי פעם. במהלך הטורניר, היא זכתה לשפוט שני משחקים של נבחרת ברזיל, שבראשה שיחקו הכוכבות העתידיות - מרטה וכריסטיאן רוזריה.

בגביע העולם שנערך ב-2003, כבר שפטה סייץ בשלושה משחקים. היא ניהלה שני משחקים במסגרת שלב הבתים ואת משחק רבע הגמר בין קנדה לסין. שנה לאחר מכן, היא שפטה בפעם הראשונה בחייה בטורניר הכדורגל האולימפי, כולל את המשחק על מדליית הארד בין גרמניה לשוודיה.

בשנת 2005, הייתה סייץ לשופטת הלא-אירופאית הראשונה אי פעם, שמנהלת משחק במסגרת אליפות אירופה לנשים. בטורניר עצמו, היא שפטה בשלושה משחקים - שניים בשלב הבתים (בהם משחק הפתיחה) ומשחק חצי הגמר בין נורווגיה לשוודיה. באותה שנה, היא אף זכתה בפרס נשיא פדרציית הכדורגל של ארצות הברית.

שנתיים אחר כך, בטורניר גביע העולם שנערך בסין, ניהלה סייץ שני משחקים בשלב הבתים, אך לא זכתה לשפוט בשלבי הנוקאאוט. בטורניר הכדורגל של אולימפיאדת בייג'ינג ב-2008, היא שפטה בשני משחקים - כולל רבע הגמר בין ברזיל לנורווגיה.

ב-2009, עם הקמת ליגת ה-WPS, החלה סייץ לשפוט בה. היא שפטה בגמר הפלייאוף בין סקיי בלו ללוס אנג'לס סול, במשחק שקבע את זהותה של אלופת הליגה. שנתיים לאחר מכן, בעונה הפעילה האחרונה של הליגה, חזרה סייץ למעמד גמר הפלייאוף ושפטה את המשחק בין ווסטרן ניו יורק פלאש לפילדלפיה אינדיפנדנס. בקיץ 2011, היא אף שפטה בפעם הרביעית והאחרונה שלה בטורניר גביע העולם. הטורניר עצמו התקיים בגרמניה, וסייץ ניהלה במהלכו שלושה משחקים, מתוכם המשחק על המקום השלישי בין שוודיה לצרפת.

ב-2012, שפטה סייץ בטורניר הגדול האחרון בקריירה הבינלאומית שלה. היה זה טורניר הכדורגל של אולימפיאדת לונדון, וסייץ התכבדה לנהל את משחק הפתיחה בין המאחרת בריטניה לניו זילנד. בנוסף, היא שפטה את משחק רבע הגמר בין צרפת לשוודיה.

באוקטובר 2013, לאחר ששפטה עונה אחת בליגת ה-NWSL וכשמאחוריה 28 שנות שיפוט, הודיעה סייץ על פרישתה. באמתחתה של סייץ למעלה ממאתיים משחקי ליגה, אלף משחקי מכללות, ומעל חמישים משחקים בהם שפטה את נבחרת ארצות הברית. במהלך הקריירה שלה שפטה סייץ 45 נבחרות לאומיות שונות, והיא האדם היחיד ששפט בשלוש אליפויות יבשתיות שונות - צפון אמריקה, אירופה ואסיה.

==קישורים חיצוניים==

==הערות שוליים==

קטגוריה:שופטות כדורגל
קטגוריה:שופטי כדורגל
קטגוריה:ארצות הברית: אישים בספורט
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
חוג השלמים של אייזנשטיין

במתמטיקה, חוג השלמים של אייזנשטיין הוא החוג <math>\Z[\omega]=\{a+b\omega:a,b\in\Z\}</math> כאשר <math>\omega=-\frac{1}{2}+\frac{\sqrt3}{2}i=\exp\left({\frac{2\pi}{3}}i\right)</math> הוא שורש שלישי פרימיטיבי של היחידה. אברי החוג, הנקראים מספרי אייזנשטיין (ולפעמים מספרי אוילר), מרכיבים סריג משולשי ב, בדומה לשלמים של גאוס, היוצרים סריג ריבועי. השלמים של אייזנשטיין מופיעים בהוכחה של לנדאו למקרה <math>n=3</math> ב, שאותו הוכיחו אוילר ולז'נדר באופן ישיר יותר.

חוג השלמים של אייזנשטיין הוא תחום שלמות אוקלידי, שהוא חוג השלמים של שדה המספרים <math>\Q[\sqrt{-3}]</math>. את פעולת הכפל אפשר לחשב מן הזהות <math>\omega^2+\omega+1=0</math>. הנורמה של מספרי אייזנשטיין היא <math>N(a+b\omega)=(a+b\omega)(b+b\omega^{-1})=a^2-ab+b^2</math>. בחוג הזה יש שישה איברים הפיכים: החזקות של <math>-\omega</math>.

==הראשוניים של אייזנשטיין==
הראשוניים בחוג השלמים של אייזנשטיין שייכים לשלוש קבוצות: (1) ראשוניים טבעיים השקולים ל-2 מודולו 3; (2) המספר <math>1-\omega</math>, שהנורמה שלו היא 3; (3) מספרי אייזנשטיין בעלי נורמה ראשונית השקולה ל-1 מודולו 3 (כגון <math>3+2\omega</math> שהנורמה שלו 7, או <math>3-2\omega</math> שהנורמה שלו 19).

==קישורים חיצוניים==

*

==הערות שוליים==

קטגוריה:מבנים אלגבריים יחידאים
תצוגת רטינה

תצוגת רטינה (באנגלית: Retina Display) היא מותג מסכים של חברת אפל, המצטיין בצפיפות פיקסלים גבוהה במיוחד. המונח נמצא בשימוש במספר מוצרים של אפל: אייפון, אייפוד טאץ', אייפד, מקבוק פרו, אייפד מיני, אייפד אייר ו-iMac.
תצוגת רטינה 326 PPI (שמאל) מול תצוגה של 163 PPI (ימין)
מכיוון שמרחק המשתמש מהמסך משתנה ממכשיר למכשיר, מספר הפיקסלים לאינץ' (PPI) המוגדרים כתצוגת רטינה משתנה אף הוא. צפיפות הפיקסלים תהיה גבוהה יותר במסכים קטנים ונמוכה יותר במסכים גדולים. במכשירים מתקדמים יותר ובעלי שיפור גדול יותר במספר הפיקסלים או בצפיפותם, אפל משתמשת במונח תצוגת רטינה HD או תצוגת רטינה 5K:
{| class="wikitable"
!PPI
!גודל מסך
!דגמים
|-
|401
|5.5 אינץ'
|אייפון 6 פלוס
|-
|326
|3.5 אינץ'
|אייפוד טאץ' , אייפון 4 ואייפון 4S
|-
|326
|4 אינץ'
|אייפון 5, אייפון 5c, אייפון 5s, אייפון SE ואייפוד טאץ' 
|-
|326
|4.7 אינץ'
|אייפון 6
|-
|326
|7.9 אינץ'
|אייפד מיני 2
|-
|302
|1.5 אינץ'
|Apple Watch – דגם 42 מ"מ
|-
|290
|1.32 אינץ'
|Apple Watch – דגם 38 מ"מ
|-
|264
|9.7 אינץ'
|The new iPad ואילך
|-
|227
|13 אינץ'
|מקבוק פרו דור שלישי
|-
|220
|15 אינץ'
|מקבוק פרו דור שלישי
|-
|218
|27 אינץ׳
|iMac עם תצוגת רטינה 5K
|}
המלבן הירוק מסמן פיקסל בודד, משמאל תצוגת רטינה, מימין תצוגה רגילה
המונח ״רטינה״ הוא סימן מסחרי רשום של אפל למסכי מחשבים ומכשירים ניידים, וזאת מה-27 בנובמבר 2012, עם אישור הרישום ע״י משרד הפטנטים וסימני המסחר של ארצות הברית. המסכים מיוצרים ברחבי העולם על ידי LG וג'פאן דיספליי.

== הסבר טכני ==
כאשר סטיב ג'ובס הציג את האייפון 4, הוא אמר שמספר הפיקסלים הנדרשים לתצוגת רטינה הוא בערך 326 PPI למכשיר הנמצא במרחק של 10 עד 12 ס"מ מהעין. ניתן לבטא זאת כיחידת מידה של פיקסלים לכל מעלה (PPD), בה נלקחים בחשבון גם רזולוציית המסך וגם המרחק ממנו צופים בו. על פי ״מספר הקסם של ג'ובס״ 326, הסף לתצוגת רטינה מתחיל ב-57 PPD. הכוונה היא שמשולש עם גובה השווה למרחק הצפייה מהמכשיר וזווית עליונה של מעלה אחת יהיה בעל בסיס על מסך המכשיר, אשר מכסה כ-57 פיקסלים. כל מדידה לאיכות תצוגה ביחס למרחק צפייה יכולה להתבצע באמצעות PPD, החל ממסכי מכשירים ניידים קטנים ועד מקרני ענק. ה-PPD אינו משמש למדידת המסך עצמו, בשונה מרזולוציית פיקסלים מוחלטת (לדוגמה: 1920×1080 פיקסלים), או צפיפות פיקסלים (לדוגמה: 401 PPI), אלא הוא תלוי במרחק בין המסך לעיניים. קירוב העיניים למסך יפחית את ה-PPD, ולהפך.

==קישורים חיצוניים==

קטגוריה:טכנולוגיות מסכים
קטגוריה:אפל
מצפה בניו

תצפית בניו 
מצפה בניו הוא פארק בגודל דונם הסמוך להתנחלות אלון מורה, שבמרכזו תצפית. 

המצפה הוקם בשיתוף פעולה של המועצה האזורית שומרון עם רשות הטבע והגנים. המצפה נחנך בחול המועד פסח תשע"ה (2015), ונקרא על שם בן יוסף 'בניו' לבנת שנרצח על ידי שוטרים פלסטינים בעת שהיה בקבר יוסף בערב יום הזיכרון לחללי מערכות ישראל בשנת 2011<ref></ref>. באירוע חנוכת המצפה השתתפה דודתו – שרת התרבות והספורט, לימור לבנת.

==המצפה וסביבתו==
צידו המערבי של המצפה, צופה לעבר הר עיבל, הר גריזים, תל שכם, קבר יוסף, הר ברכה ויצהר. 

במצפה שולחנות פיקניק, טלסקופ על חצובה מאבן ועמדת הסברה קולית דו לשונית. העמדה מסבירה על הנוף הנשקף מהמצפה, לצד פירוט על ההיסטוריה היהודית בשכם וסביבתה. לצד המצפה, הוקמו מתקני שעשועים, נבנתה בריכת שכשוך, ניטעו עצי פרי ופורח אירוס השומרון.

מהמצפה יוצא מסלול הליכה מעגלי, באורך ק"מ. המסלול עובד לצד גתות עתיקות, בורות מים, עמדת שמירה עתיקה וכרמי זיתים. המסלול נפרץ בהשתתפות תלמידי ישיבת חיצים באיתמר, בה למד בניו.

==ראו גם==
*מצפה שלושת הימים

==קישורים חיצוניים==

*[http://www.elonmoreh.co.il/show_gallery/18 גלריית תמונות] באתר אלון מורה
*[http://elonmoreh.co.il/article/20 חנוכת המצפה]
*[http://www.masbiran.com/content/%D7%9E%D7%A6%D7%A4%D7%94-%D7%91%D7%A0%D7%99%D7%95 אתר מצפה בניו, "מסבירן" קולי (ווקאלי)]
*

==הערות שוליים==

בניו
קטגוריה:השומרון
קטגוריה:אלון מורה
בית חולים רות רפפורט לילדים

בית חולים רות רפפורט לילדים (לשעבר בית החולים מאייר לילדים) הוא בית חולים לרפואת ילדים הממוקם בשכונת בת גלים בחיפה, כחלק ממתחם המרכז הרפואי רמב"ם. 

בבית החולים 125 מיטות ב-6 מחלקות אשפוז וחדר מיון. כמו כן ישנן 20 מרפאות חוץ לרפואת ילדים. סגל בית החולים מונה 300 עובדים, מתוכם 60 רופאים מומחים ו-150 אחיות.

בית החולים פועל בשיתוף עם הפקולטה לרפואה של הטכניון.
==היסטוריה==
בית החולים בגלגולו הראשון הוקם בשנת 1986, ונקרא על שם מנשה יצחק מאיר מסינגפור.

לאחר מלחמת לבנון השנייה התעורר צורך בבניית בית חולים ממוגן במתחם רמב"ם, והוחל בבנייתו של בית חולים חירום תת-קרקעי בעל 3 קומות, אשר בשגרה משמש כחניון. מעל הקומות התת-קרקעיות נבנה בניין חדש בן 9 קומות, בתכנונו של האדריכל ארד שרון, והפך לבניין הראשי של בית החולים לילדים, תוך ששמו שונה ל-"רות רפפורט", להנצחת אשתו של הנדבן ברוס רפפורט אשר תרם 80 מיליון שקלים לבנייתו (בנוסף, 30 מיליון שקלים הקציבה מדינת ישראל, ו-70 מיליון הגיעו מתורמים אחרים). כל קומה בבניין החדש עוצבה על פי נושא מסוים, למשל קומת הים, הפרדס, הכרם ועוד. על אף הגדלת שטח בית החולים, מספר מיטות האשפוז לא גדל. שטח חדר המיון לילדים גדל פי שלושה יחסית לגודלו בבניין הישן.

בית החולים המחודש נחנך ביוני 2014, ובמהלך אותה שנה הועברו המחלקות מהבניין הישן. על פי התכנון, לבניין מאייר יועברו המחלקות אשר ממוקמות בביתנים. במקום הביתנים אשר יהרסו יוקם גן גדול לרווחת החולים והמבקרים.

==קישורים חיצוניים==

* 
* [http://www.rambam.org.il/DepartmentsandClinics/ChildrensHospital/Pages/Default.aspx/ בית חולים רות רפפורט לילדים באתר המרכז הרפואי רמב"ם]
* 
* [http://www.rambam.org.il/RambamInfo/news/Pages/Rapaporthospital.aspx/ ההודעה על חנוכת בית החולים המחודש באתר המרכז הרפואי רמב"ם]

==הערות שוליים==

רות רפפורט לילדים
קטגוריה:רמב"ם - הקריה הרפואית לבריאות האדם
קטגוריה:בת גלים
רות רפפורט
רות רפפורט לילדים
דיומדס

דיומדס, מלך ארגוס, בעותק רומי של פסל של [[קרסילאס מסביבות 430 לפני הספירה.]]
דיומדס (ביוונית: Διομήδης) הוא גיבור אכאי במיתולוגיה היוונית ובנו של טידאוס מלך אטוליה ושל דאיפילה בתו של אדרסטוס מלך ארגוס.

== חייו ==
=== הנקמה בבני אגריוס ===
דיומדס נחלץ לעזרת סבו מצד אביו, אנאוס מלך קלידון, כאשר בניו של אגריוס אחיו של אנאוס (ובראשם תרסיטס) הדיחו אותו והמליכו במקומו את אגריוס. דיומדס הרג את כל בניו של אגריוס מלבד אונכסטוס ותרסיטס שלאחר מכן התנקשו בחייו של אנאוס הזקן. למרות זאת, שושלתו לא נקטעה ובתו גורגה המשיכה אותה.

=== מלחמת תבי ===
יחד עם אביו טידאוס, דיומדס היה אחד מהשבעה נגד תבי שנכשלו בניסיונם להביס את הממלכה הבויאוטית. דיומדס השתתף כאחד מן האפיגונים אשר בהנהגת אלקמאון הרסו את חומתה של תבאי במלחמה השנייה שנועדה לנקום את מותם של אבותיהם במלחמה הראשונה.

=== מלחמת טרויה ===

מלחמת טרויה היא שהפכה את דיומדס לגיבור מלחמה עטור תהילה, שני בגבורה אולי רק לאכילס ובכל אופן בלתי מנוצח בקרב. כאחד ממחזריה של הלנה, הוא יצא לטרויה בראש צי של שמונים ספינות ומתחילת העלילה הוא פועל כאחד מן הגיבורים הראשיים בקרבות המרכזיים שעליהם מספר לנו הומרוס. עם חברו אודיסיאוס הוא נסע לסקירון מלך ליקומדס כדי למצוא את אכילס אשר הוחבא שם על ידי אמו כאשר הוא מחופש לאישה כדי שלא יצטרך לחזור לטרויה שם חזה האורקל את מותו.

כאשר ארטמיס כעסה על אגממנון בעוד הצי האכאי חונה במפרץ אאוליס, כדי לפייס אותה, דיומדס היה מאלה שלחצו על אגממנון להקריב את בתו איפיגינאה לאלה בתור כפרה וכך להחזיר את הרוח כדי שיוכלו להמשיך. דיומדס גם נבחר להיות אחד מן המנהיגים האכאים שנשלחו במשלחת לפריאמוס שניסתה, ללא הצלחה, לשים קץ למלחמה בהשבתה של הלנה למנלאוס. הוא גם לא הצליח לשכנע את אגממנון להחזיר לאכילס את בְּריסֵאיס וכך לפייסו כדי שיעזור להם במלחמה.

לפי גרסאות מסוימות, הוא נסע ללמנוס כדי לקבל מפילוקטטס את נשקו של הרקולס שעל פי נבואה היה הכרחי כדי לכבוש את טרויה. פילוקטטס שמר על קשתו של הרקולס מאז מותו. דיומדס לוקח חלק באירועים נוספים במהלך המלחמה כמו למשל לכידתו והריגתו של דולון, הפשיטה הלילית על המחנה התראקי וגנבת סוסיו של המלך רזוס יחד עם אודיסאוס.

==קישורים חיצוניים==

* 

קטגוריה:דמויות מהמיתולוגיה היוונית
קטגוריה:דמויות מהמיתולוגיה שעל שמן כוכב לכת מינורי
קוליברי אנה

קוליברי אנה (שם מדעי: Calypte anna) הוא מין של קוליברי בינוני, שמצוי לאורך החוף המערבי של ארצות הברית. שמו ניתן לו על שם אנה מסנה, דוכסית ריבולי. בתחילת המאה ה-20, הקוליברי היה נפוץ רק בדרום קליפורניה ובאזור באחה קליפורניה, אך בעקבות ייבוא של צמחים אקזוטיים לאזורים מיושבים, לקוליברי היו אתרי אכילה וקינון רבים יותר, ותחום תפוצתו התרחב.

== תיאור והתנהגות ==
אורכו הממוצע של הקוליברי הוא כ-10 ס"מ, ומשקלו כ-3 עד 6 גרם. גבו ירוק-זהבהב, גרונו ובטנו לבנים, וצדי גופו ירוקים. המקור ארוך, ישר ודק. נוצות הגרון וכיפתו של הזכר הן בצבע מג'נטה בוהק, ונראות חומות או אפורות כשלא נופל עליהן אור שמש. זנבו של הקוליברי כהה, ומפוצל מעט. לנקבה גם יש נוצות גרון ורודות, אך הן קטנות יותר ופחות בוהקות מאלה של הזכר. זהו מין הקוליברי הצפון-אמריקני היחיד בעל נוצות כיפה אדומות. כיפתם של נקבות וצעירים ירוקה, חזם ובטנם אפורים, גרונם לבן ועשוי לכלול או לא לכלול נוצות גרון אדומות.

הקוליברי משתמש בלשונו הארוכה כדי להשיג צוף מפרחים, שמהווה את רוב תזונתו. כשהקוליברי ניזון מצוף, נופלים עליו אבקנים, והוא מסייע למעשה ברבייה של הצמח, על ידי העברת האבקה מפרח לפרח. לעיתים הוא גם ניזון מחרקים ופרוקי-רגליים, שאותם הוא תופס באוויר או מעלי שיחים. על מנת לתפוס חרקים, הקוליברי פותח את מקורו לרוחב גדול; זוהי שיטה יעילה יותר מאשר "שיפוד" חרקים על קצה המקור. לעיתים רחוקות, דבורים או צרעות נתקעות על קצה מקורו של הקוליברי, מה שגורם למותו מרעב. לעיתים, הקוליברי ניזון גם מלשד.

הקוליברי מרפרף בכנפיו כ-55 פעמים בשנייה, מה שהופך אותו למנענע המהיר ביותר של חלק מגופו מבין בעלי החוליות. רפרוף זה עשוי לשמש גם לניקוי לכלוך או אבקנים מנוצותיו של הקוליברי.

== רבייה ==
הקוליברים מקננים בשטחים פתוחים עם עצים ובשיחים. תחום הרבייה שלהם הוא בחוף האוקיינוס הפסיפי, מקולומביה הבריטית לאריזונה. הנקבה מגדלת את הגוזלים לבדה, ללא סיוע מהזכר. הקן מוקם עשוי להיות מוקם על שיח, על עץ, על גפן או על חוטי ברזל. הקן המעגלי, שקוטרו 3.8 עד 5.1 ס"מ, בנוי מסיבי צמחים, נוצות ושיער בעלי חיים. מבחוץ, הוא מוסווה על ידי חומרים צמחיים כמו חזזיות. חומרי הקן מוחזקים יחד על ידי קורי עכביש.

הזכר מבצע לעיתים ריקוד חיזור, שכולל שירה או מעוף ראווה. הנקבה מטילה בדרך כלל 2 ביצים לבנות, ודוגרת עליהן במשך 16 יום. הגוזלים פורחים מהקן לאחר כ-20 יום.

==קישורים חיצוניים==

== הערות שוליים ==

קטגוריה:בעלי חיים שתוארו ב-1829
קטגוריה:טקסונים שתוארו בידי רנה לסון
קטגוריה:קוליבריים
קטגוריה:ארצות הברית: עופות
רומח (רקטה)

רומח (באנגלית: AccuLAR-122) היא רקטה מונחית (רקטה שהוסבה לטיל) מתוצרת תעש מערכות (ומ-2018 אלביט מערכות יבשה), הנמצאת בשירות המערך הרקטי של חיל התותחנים של צה"ל. מטרתה לאפשר סיוע באש מדויק לכוחות היבשה ללא תלות בחיל האוויר, ובפרט, לאפשר ירי סלקטיבי מדויק מאוד לעבר מטרות בלוחמה בשטח בנוי.

==מאפיינים==
ה"רומח" היא רקטה מונחית (כלומר, רקטה שהוסבה לטיל) בעלת טווח של עד 35 קילומטר ודיוק של 5 מטר. את ה"רומח" ניתן לשגר מתוך משגר רקטות M-270 MLRS "המנתץ" או ממשגר רקטות "להב" המבוסס על ה-PULS של תעש מערכות. משגר "המנתץ" יכול לשאת שני מארזי "רומח" כאשר כל מארז (נקרא גם "פוד" או "כוורת") כולל 18 זבילים, כך שבסך הכל יכול משגר "מנתץ" לשאת 36 רקטות "רומח". כמו כן ניתן לשלב מארזים של סוגי רקטות שונים (למשל: מארז אחד של רקטות "רומח" ומארז שני של רקטות מתקנות מסלול), דבר המגביר את מגוון היכולות והשימושים של "המנתץ".

ה"רומח" מבוסס על רקטת כידון קסום 160 מ"מ של תעש מערכות שהותאמה לשיגור ממשגר רקטות M-270 MLRS "המנתץ" שמשמש את צה"ל. 

==שימוש מבצעי==
ה"רומח" נקלט בחיל התותחנים של צה"ל בסוף 2014 ובשנת 2016 הסתיימה הטמעתו במערך הרקטי של חיל התותחנים. ב-2019 נקלטה בצה"ל גרסה משודרגת של ה"רומח". 

ב-11 באוקטובר 2023, במסגרת מלחמת חרבות ברזל, שיגר גדוד 334 של חטיבת האש 282 רקטת "רומח" לעבר מטרה צבאית של חמאס בעזה, שפגעה ברמת דיוק גבוהה. 

לאחר תחילת התמרון הקרקעי ב-26 באוקטובר, חיל התותחנים שיגר למעלה מ-100 רקטות "רומח" כדי לסייע לכוחות היבשה ולהשמיד עמדות נ"ט וחוליות נ"ט שהתמקמו על גגות המבנים.

הפוד השמאלי הוא מארז המדמה 18 רקטות רומח לעומת הפוד הימני המדמה 6 רקטות רמ"ם ([[רקטה מתקנת מסלול)]]



== קישורים חיצוניים ==

* [http://www.israeldefense.co.il/he/content/%D7%91%D7%A0%D7%95%D7%91%D7%9E%D7%91%D7%A8-%D7%9E%D7%A2%D7%A8%D7%9A-%D7%94%D7%A8%D7%95%D7%9E%D7%97-%D7%99%D7%99%D7%A7%D7%9C%D7%98-%D7%91%D7%AA%D7%95%D7%AA%D7%97%D7%A0%D7%99%D7%9D בנובמבר: מערך ה"רומח" ייקלט בתותחנים], IsraelDefense, יולי 2014
* 
* 
* [http://new-techonline.com/2013/02/%D7%AA%D7%95%D7%AA%D7%97%D7%A0%D7%99-%D7%94%D7%A2%D7%AA%D7%99%D7%93/ תותחני העתיד], אתר new-techonline.com
* 
* 
* [http://www.fresh.co.il/vBulletin/showthread.php?t=598169 מידע ותמונות על רקטת ה"רומח"], פורום צבא וביטחון בפרש
* [https://www.idf.il/%D7%90%D7%AA%D7%A8%D7%99%D7%9D/%D7%A4%D7%99%D7%A7%D7%95%D7%93-%D7%94%D7%93%D7%A8%D7%95%D7%9D/%D7%A6%D7%A4%D7%95-%D7%91%D7%A8%D7%A7%D7%98%D7%94-%D7%94%D7%97%D7%93%D7%A9%D7%94-%D7%A9%D7%9C-%D7%92%D7%93%D7%95%D7%93-%D7%94%D7%9E%D7%99%D7%9C%D7%95%D7%90%D7%99%D7%9D-%D7%91%D7%A4%D7%A2%D7%95%D7%9C%D7%94/ הרקטה החדשה של גדוד המילואים בפעולה], אתר צה"ל, 9 בנובמבר 2017
* 

==הערות שוליים==

קטגוריה:רקטות ארטילריות בצה"ל
קטגוריה:התעשייה הצבאית: רקטות ארטילריות
טובה כהן

טובה כהן (נולדה ב־1946) היא חוקרת ספרות ההשכלה העברית וכתיבת נשים עברית, פרופסור אמריטה באוניברסיטת בר-אילן.

==ביוגרפיה==
נולדה בתל אביב ללאה ופנחס לוין ושם גם סיימה את לימודיה התיכוניים, בתיכון הדתי ג' ("צייטלין"). למדה לתואר ראשון במחלקות לספרות עברית והיסטוריה כללית באוניברסיטת בר-אילן ולתואר שני, ב-Modern Jewish Studies, באוניברסיטת אוקספורד. את עבודת הדוקטורט, שכותרתה "תיאורי ארץ ישראל בספרות ההשכלה העברית" סיימה באוניברסיטת בר-אילן בשנת 1978, בהנחייתו של פרופ' אברהם שאנן, ובה תארה את הדרך בה עיצבו סופרי ההשכלה את תיאורי ארץ ישראל בלי להכירה.

כהן היא פרופסור אמריטה של אוניברסיטת בר-אילן, בה לימדה למעלה מ-40 שנה. שמשה כראש המחלקה לספרות עברית והייתה בין מקימיה של התוכנית הבין-תחומית ללימודי מגדר, שבראשה עמדה במשך 7 שנים. מייסדת "המרכז לחקר האישה ביהדות ע"ש פניה גוטספלד הלר", שבראשו גם עמדה, ובעלת הקתדרה לחקר נשים ומגדר ע"ש גבירץ. הייתה חברה פעמיים בוועדות להענקת פרס ישראל לחקר הספרות.

פרסמה ספרי מחקר ומאמרים רבים בתחום ספרות ההשכלה ובתחום כתיבתן של נשים במאות ה-19 וה-20 והעמידה תלמידים רבים.

פעילה בארגון "קולך" והייתה חברה בוועד המנהל שלו.

נשואה לפרופסור סטיוארט כהן, חוקר בתחום מדע המדינה ואם ל-4 בנים, אחד מהם הוא פרופסור עמיחי כהן, משפטן ב.

==ספריה==
* מחלום למציאות – ארץ ישראל בספרות ההשכלה, בר-אילן, רמת גן, 1982
* מליצת ישרון לשלמה לויזון – היצירה ויוצרה, בר-אילן, רמת גן, 1988
* צבועים וישרים אלילות וליליות – עיונים ביצירתו של אברהם מאפו, פפירוס ליד אוניברסיטת תל אביב, 1990
* האחת אהובה והאחת שנואה – בין מציאות לבדיון בתיאורי האישה בספרות ההשכלה, מאגנס, ירושלים, 2002
* קול עלמה עבריה – כתבי נשים משכילות במאה התשע-עשרה, יחד עם שמואל פיינר, הקיבוץ המאוחד, תל אביב, 2006
* עוגב נאלם – מסע בעקבות המשוררת העברייה-איטלקייה רחל מוֹרפּוּרגוֹ, בדפוס, הוצאת כרמל

==ספרים בעריכתה==
* אשה בירושלים – מגדר חברה ודת, יחד עם יהושע שוורץ, רמת גן, 2002
* Gender, Place and Memory in the Modern Jewish Experience – Replacing Ourselves, Together with J. Baumel, London, 2003
* אשה במזרח-אשה ממזרח – סיפורה של היהודייה בת המזרח, יחד עם שאול רגב, רמת גן, 2005
* להיות אשה יהודייה, יחד עם עליזה לביא, קובץ שלישי, ירושלים, 2005
* תרבות דמוקרטית, כרך 10 – מגדר וחברה בישראל, (2006), יחד עם ידידיה שטרן, אבי שגיא, רות הלפרין-קדרי
* להיות אשה יהודייה, קובץ רביעי, ירושלים, 2007
* להיות אשה יהודייה, קובץ חמישי, ירושלים, 2097
* ביקורת ופרשנות – כתב-עת בין-תחומי לחקר ספרות ותרבות, חוברת 40, נשים בתרבות יידיש, יחד עם אביבה טל, רמת גן 2008

==קישורים חיצוניים==

* 
* 
* [http://www.biupress.co.il/website/index.asp?action=author_page&aet_id=118 רשימת פרסומים באתר הוצאת הספרים של אוניברסיטת בר-אילן]
* 

==הערות שוליים==

קטגוריה:בוגרות בית הספר צייטלין
קטגוריה:בוגרי בית הספר צייטלין
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:חוקרות יהדות ישראליות
קטגוריה:חוקרי יהדות ישראלים
קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:חוקרי ספרות עברית
קטגוריה:חוקרי תנועת ההשכלה היהודית
קטגוריה:סגל אוניברסיטת בר-אילן: ספרות עם ישראל
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:ישראליות שנולדו ב-1946
קטגוריה:ישראלים שנולדו ב-1946
בלינג!

בלינג! (באנגלית: Bling!) היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת X-Men Vol.2 #171 מאוגוסט 2005, ונוצרה בידי הכותב פיטר מיליגן והמאייר סלבדור לארוקה.

בלינג! היא האלטר אגו של רוקסן "רוקסי" וושינגטון, בעלת צורת יהלום ועמידות על-אנושית, ובתם של שני זמרי היפ הופ מפורסמים.

==ביוגרפיה בדיונית==
רוקסי וושינגטון היא בתם של שני זמרי היפ הופ סלבריטאים בשם רוי "דאדי ליבידו" וושינגטון ואנג'ל "סקסי מוטה" דפרס. היא הופיעה בקטעי וידאו ראפ של הוריה מגיל צעיר, ולכן הייתה מטרה לחוטפים ורוצחים רבים.

מאחר שהייתה נחושה שלא ללכת בדרכם של הוריה, נרשמה וושינגטון כנערה ללימודים במכון אקסבייר בהדרכתו של גמביט. במכון, נוצר לוושינגטון רקורד אקדמי עשיר ואחריות, והיא התעניינה יותר בשיפור יכולותיה כאדם וכמוטאנט מאשר במתח ובחיכוך בין בני האדם למוטאנטים, בהם האקס-מן מעורבים בדרך כלל.

כחברת כיתתו של גמביט, וושינגטון נאלצה להתמודד עם הגעתה של תלמידה חדשה בשם פוקס. היא התאהבה במדריך כיתתם, אף על פי שנמשכה גם לפוקס עצמה, מה שמלמד על נטיות ביסקסואליות. משיכתה של בלינג! אל פוקס הסתיימה לאחר שהתברר שפוקס היא מיסטיק, שניסתה לחבל במערכת היחסים בין גמביט לרוג.

===אירועי יום אם ולאחריו===
בלינג! שמרה על כוחותיה לאחר אירועי בית, שבהם מכשפת השני ביטלה את כוחם של מעל 90% מהמוטאנטים. מאוחר יותר היא עזרה יחידתו של האבוק, כש-O.N.E, חוליה ממשלתית שמפעילה את הזקיפי הסנטינל מגיעה על מנת להגן על מעט הנותרים מבין המוטאנטים שחיים במכון. בנוסף היא נקראת כדי לעזור לצוותים הבכירים של אקס-מן כאשר אפוקליפס חוזר, בעיקר בשל מיעוט דמויות בכירות מן האקס-מן. למרות המלצותיהם של רוג והאבוק ולאחר שהוצעה לה משרה באקס-מן החדשים, מגלה רוקסי כי למרות כשרונה במשימות שטח, היא מאוימת על ידי הרעיון להיות חברת אקס-מן במשרה מלאה, בשל הסכנה הכרוכה בכך. בנוסף שקלה לעזוב את המכון עם חברתה ללימודים אוניקס מחשש ש-O.N.E יורו בקרוב להפוך את שטח בית הספר למחנה מעצר.

עם זאת, בלינג! וחברה נשארים בבית הספר. בלינג! היא אחת מהתלמידים שהועברו למימד לימבו במהלך מאמציו של השד בלסקו לאתר את מג'יק. הם חזרו לבית הספר לאחר שהובס. לאחר שבית הספר נסגר במהלך אירועי תסביך משיח, עברו האקס-מן לסן פרנסיסקו על מנת להקים בסיס חדש בקליפורניה. בלינג! חוזרת לבית הספר, ועוזרת לשלוט במהומות שנוצרו סביב הצעתו של מחוקק בשם סיימון טראסק לאכיפתם של חוקים האוסרים את רבייתם של המוטאנטים. במהלך הקרב הסופי על אוטופיה, בלינג! חברה לפרנזי ולנקרה בקרב נגד מונסטון/גברת מארוול.

===אמפלייט===
לאחר שהותקפו בידי אמפלייט (אחיה של אם) מ-Generation X, המוטאנטים הוזהרו להישאר קרובים זה לזה ולדווח על כל דבר יוצא-דופן. רוקסי מחליטה ללכת לבדוק את האמפיתיאטרון אף על פי שאוניקס מזהירה אותה לא ללכת לבד, אלא שהיא אומרת שתישאר בטווח ראייה. בעודה מסתכלת על המים היא מבחינה במגדלור שמתחיל לנוע לפתע לעבר החוף, לפני שנעלם. לאחר ששב ומופיע מאחוריה, היא פגשה את אמפלייט, שלוכד אותה. 

לאחר שהוחזקה כאסירתו, רוקסי מנסה להילחם בחזרה נגדו ונכשלת, עד שרוג מגיעה להציל אותה. לאחר קרב ארוך ניצחו אותו ושלחו אותו למימד ממנו הגיע. מאוחר יותר, בשיחה עם סורג', מרקורי וטראנס, רוקסי מגלה שהיא מאוהבת ברוג.

==קישורים חיצוניים==
* [https://marvel.fandom.com/wiki/Bling! דף הדמות] בפרויקט פאנדום של מארוול קומיקס

==הערות שוליים==

קטגוריה:אקס-מן: דמויות
קטגוריה:דמויות להט"ביות
בן שני

בן שני (נולד ב-21 בדצמבר 1969) הוא עיתונאי ובמאי טלוויזיה ישראלי זוכה פרס סוקולוב לעיתונות.

==ביוגרפיה==
שני נולד בבת ים, גדל ברמת השרון.

הוא בוגר תיכון אלון ושירת בצה"ל בנח"ל מוצנח.

סיים תואר ראשון בקולנוע וטלוויזיה ובמדע המדינה מאוניברסיטת תל אביב ותואר שני בלימודי משפט (לבוגרי מדעי החברה) מאוניברסיטת בר-אילן.

במהלך לימודיו באוניברסיטה עבד ככתב בתוכנית החדשות המקומיות של ערוצי זהב. לאחר מכן עבר לערוץ הראשון ושימש חבר מערכת יומן ובמאי סרטי תעודה. ב-2003 עבר לחדשות 10, שימש כעורך, כתב ומנהל תוכן של סרטי תעודה וכתב בכיר בתוכנית "שישי". ב-2005 זכה בפרס סוקולוב על התחקיר "שנה לילדי רמדיה". בבחירות לכנסת השבע עשרה ב-2006 שימש כעורך הראשי והפרויקטור של שידורי חדשות 10 מהאולפן בכיכר רבין. במסגרת עבודתו בערוץ יצר סרטים תיעודיים, בהם: "רבין" מ-2003, על ראש ממשלת ישראל יצחק רבין; "אלכסנדר הגדול" מ-2004, על אלכס גלעדי; ו"רלף" מ-2005, על מאמן הכדורסל רלף קליין.

בספטמבר 2008 עבר לערוץ 2 ומאז הוא משמש חבר מערכת בתוכנית "עובדה". בין הכתבות הבולטות שלו היו ריאיון עם רונה רמון, אלמנתו של אילן רמון; חשיפת יומן השבי של רון ארד; "הבן הסודי של משפחת "; סיפור חייו של רפי איתן; ליווי נסיעתה של רות דיין בגיל 92 לבנה אסי דיין ששהה במעצר בית בערבה; וליווי מסע הבחירות של יאיר לפיד. כמו כן יצר את הפינה "4 דקות", בה הוא מתעד עם הצלם אוריאל סיני דמויות ציבור ישראליות. בין הסרטים התיעודיים הבולטים שיצר בעבודתו ב"עובדה": "הילדים מהתמונה" מ-2007, בו שחזר תמונת ילדים מאושוויץ; "לגלות את סוביבור" מ-2010, על עבודת הארכאולוג יורם חיימי בחשיפת סוביבור; "תיכון ההזדמנות האחרונה" מ-2011, על תיכון ברונקו וייס ברמלה ומנהלו חילי טרופר - סרט שזכה במדליית כסף בפסטיבל ניו יורק לקולנוע ולטלוויזיה ובפרס הרשות השנייה לטלוויזיה ולרדיו; "המסע של אסף" מ-2016, על מסעו של הנער אסף יסעור קטוע-הידיים להשגת ידיים ביוניות; וכן "נשארתי בחיים" מ-2021 על שירה איסקוב, ששרדה את ניסיון הרצח של בעלה.

במאי 2024 החל להגיש את תוכנית הראיונות "תשמעו סיפור" המשודרת בכאן 11, שבמסגרתה מתראיינים אנשים בעלי סיפור ייחודי מאירועי מתקפת הפתע על ישראל.

שני נמנה עם סגל המרצים של בית הספר סם שפיגל לקולנוע ולטלוויזיה ומגיש בסדרה "אוניברסיטה משודרת". הוא נשוי לקרן ואב לשלושה.

== פילמוגרפיה ==

=== טלוויזיה ===
{| class="wikitable"
!שנה
!שם הסדרה
!הערות
|-
|2008-
|עובדה
|כתב בכיר
|-
|2018
|יומני קירשנבאום
|
|-
|2021-
|העתיד כבר כאן
|
|-
|2024
|תשמעו סיפור
|מגיש
|}

=== קולנוע ===
{| class="wikitable"
!שנה
!שם הסרט
!הערות
|-
|2020
|שיר ערש לעמק
|
|}

==קישורים חיצוניים==

*[http://www.mako.co.il/tv-ilana_dayan/team/Editor-597ec36d3cc5d11006.htm בן שני] באתר מאקו
*
*
*
*[http://www.ice.co.il/media/news/article/356832 מיליון צופים בייבי: "בבוקר אילנה דיין סימסה לי את הרייטינג, זה היה מטורף"], אתר אייס, 12 באפריל 2013
* 
*יעל פרוינד אברהם, [https://www.makorrishon.co.il/magazine/dyukan/343839/ "המדענים צריכים להיות הגיבורים של הטלוויזיה"], מקור ראשון, 3 במאי 2021
*

==הערות שוליים==

קטגוריה:במאי טלוויזיה ישראלים
קטגוריה:זוכי פרס סוקולוב
קטגוריה:סגל חברת החדשות
קטגוריה:עובדה (תוכנית טלוויזיה)
קטגוריה:הערוץ הראשון: שדרנים ומנחים
קטגוריה:בוגרי תיכון אלון (רמת השרון)
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:ישראלים שנולדו ב-1969
טובה בארי

טובה בארי (נולדה ב-1947) היא חוקרת השירה העברית בימי הביניים, פרופסור אמריטה בחוג לספרות באוניברסיטת תל אביב.

== ביוגרפיה ==
טובה בארי נולדה בהונגריה למרגלית ואליהו אבינרי (פרקש). היא למדה לתואר ראשון, שני ושלישי באוניברסיטה העברית בירושלים בחוג לספרות עברית. את עבודת הגמר כתבה בהדרכת פרופ' עזרא פליישר על שירי הקודש של ישראל נג'ארה. בעבודת הדוקטור ליקטה שלוש מאות פיוטים של יוסף בן חיים אלברדאני, פייטן וחזן שפעל בבבל באמצע המאה העשירית, בה הוכיחה שבשונה ממה שהיה מקובל במחקר, גם בבית כנסת מרכזי בבגדאד אמרו פיוטים במסגרת ליטורגית בדומה למוכר מבתי כנסת בארץ ישראל.

בארי זכתה שלוש פעמים במענקי מחקר של הקרן הלאומית למדע. היא מלמדת שירת ימי הביניים בחוג לספרות באוניברסיטת תל אביב ופרסמה ספרים ומאמרים בתחומי מחקריה השונים. מחקריה עוסקים בשירה העברית במזרח במאות העשירית והאחת-עשרה, על פי כתבי יד מן הגניזה הקהירית, וכן בשירה העברית בארץ ישראל ובמזרח במאה השש-עשרה, ובעיקר בשירתו של ישראל נג'ארה. ספרה "החזן הגדול אשר בבגדאד: יוסף בן חיים אלברדאני" ראה אור בשנת תשס"ג וזכה בפרס יצחק בן-צבי (בשנת תשס"ה).

בארי מתגוררת בירושלים ונשואה לפרופ' כתריאל בארי.

== ספריה ==
* החזן הגדול אשר בבגדאד: יוסף בן חיים אלברדאני, ירושלים תשס"ג
* לדויד מזמור: פיוטי דויד הנשיא בן יחזקיהו ראש הגולה, ירושלים תשס"ט
* ישראל נג'ארה – שירים, תל אביב תשע"ה

== ספרים בעריכתה ==
* עזרא פליישר, השירה העברית בספרד ובשלוחותיה (ביחד עם שולמית אליצור), א-ג, ירושלים תש"ע.
* עזרא פליישר, תפילות הקבע בישראל בהתהוותן ובהתגבשותן (ביחד עם שולמית אליצור), א-ב, ירושלים תשע"ב.

== קישורים חיצוניים ==
* [http://aleph.nli.org.il/F/DGRQQXQCQJELTNHIIGQKA4EJKKL5ENL4CQ27E3U1U2IM4TDYB1-08768?func=find-acc&acc_sequence=001649822 רשימת פרסומים באתר רמב"י (בעברית ובאנגלית)]
* [http://www.taupress.tau.ac.il/index.php?cat=3&name=all&book=1078&nav=2 ישראל נג'ארה - שירים]
* [http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=טובה%20בארי פרסומים באתר הספרייה הלאומית]
* 

== הערות שוליים ==

קטגוריה:חוקרי שירת ימי הביניים
קטגוריה:חוקרי גניזת קהיר
קטגוריה:ישראליות ילידות הונגריה
קטגוריה:ישראלים ילידי הונגריה
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: ספרות
קטגוריה:ישראליות שנולדו ב-1947
קטגוריה:ישראלים שנולדו ב-1947
רון (סדרת טלוויזיה)

רון היא סדרת טלוויזיה ישראלית מסוגת הדרמה הקומית, שיצרו וכתבו רון פלדמן (שגם מביים אותה ומגלם את התפקיד הראשי בסדרה) וענת אורן, אשר עלתה לשידור ב-29 במרץ 2015 בערוץ Yes Comedy.

הסדרה הופקה על ידי יולי-אוגוסט הפקות, ואת הפסקול המקורי חיבר המלחין עומרי להב.

הסדרה נוצרה תחילה כפרויקט הגמר של רון פלדמן במסגרת לימודיו במכללת ספיר. הפרויקט זכה במקום הראשון בפרס הפורמט הטלוויזיוני בפסטיבל קולנוע דרום 2012 ומודי בר און, שהיה המרצה של פלדמן במכללה, הפך לעורך התוכן של הסדרה ואף הופיע בה בתפקיד אורח.

==עלילה==
רון (רון פלדמן) הוא רווק מובטל מחיפה בשנות השלושים לחייו, המתגורר בדירת סבתו המתפוררת בחולון. הסדרה עוסקת בניסיונותיו של רון להתקדם בחייו למרות כל הקשיים. רון מתאפיין כבחור עצלן, שפשוט לא עושה כלום עם החיים שלו. דרך מעלליו הסדרה מציגה את החיים היומיומיים בישראל בתקופה הנוכחית. במהלך הסדרה פוגש את ענת בשיעור נהיגה מונעת, והם הופכים להיות חברים טובים.

==תקופת שידור מקורית==
{| class="wikitable"
! rowspan="2" |עונה
! rowspan="2" |מס' פרקים
! colspan="2" |תקופת שידור מקורית
|-
!פרק ראשון
!פרק אחרון
|-
|1
|13
|29 במרץ 2015
|21 ביוני 2015
|-
|2
|13
|17 בספטמבר 2017
|3 בדצמבר 2017
|-
|3
|10
| colspan="2" |21 בינואר 2020
|}

==דמויות נוספות==
*ענת (ענת אורן) (עונות 1–2) - בחורה אותה פגש רון בשיעור נהיגה מונעת. גבוהה, מצחיקה וחובבת אותם התחביבים של רון. עוזרת לו להתבגר ולתפוס את עצמו בידיים. לא מוכנה לקשר בינה לרון כזוג כי אומרת שהוא לא בשל לזוגיות, אך בעונה השנייה מציבה לו מעין אולטימטום - זוגיות או פרידה.
*אורי (אורי ברד) - מגלם את עצמו. נחשב לאחד מחבריו הטובים ביותר של רון. נפגש איתו בעיקר באופן פרטי, ללא שאר חבריו של רון, אך לעיתים בא לפגישות עמם. מדבר לרוב בשפה גבוהה.
*אודי (דניאל סבג) - חבר בין הטובים של רון. נפגש עמו כשיש מפגשים של החבר'ה. נשוי ואב לבת. איש לא החלטי.
*דליה (ניצה שאול) וצבי (שלום שמואלוב) - ההורים של רון. אמו היא טיפוס נחמד, נדיב ותמיד שמחה לעזור לו, לטפל בו ולפנק אותו. אביו הוא טיפוס שלא מרוצה אף פעם ומעיר לרון באופן תמידי על כל מה שהוא עושה.
*בנצי (לירון רחל אמנו) - חבר טוב של רון. עובד בדחיסת תרנגולות. תמיד נפגש עמו בבית קפה ומדבר עמו על דברים מוזרים.

==קישורים חיצוניים==

*
*
*אור נוף, [https://atmag.co.il/אנשים/חברה-ופוליטיקה/רון-סדרה "רון" היא הסדרה שאתן חייבות לראות], באתר את, 5 בנובמבר 2017

==הערות שוליים==

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:yes הטלוויזיה בלוויין: תוכניות וסדרות
קטגוריה:תוכניות טלוויזיה שמתרחשות בחולון
Ribosome profiling

Ribosome profiling או Ribo-Seq היא שיטת מחקר שפותחה על ידי ניק אינגוליה (Nick Ingolia) וג'ונתן וייסמן, המשתמשת בריצוף mRNA ייחודי לקביעה של ה-mRNA שמתורגמים בפועל.

שיטה זו מאפשרת לראות את הפרופיל של הריבוזומים שפעילים בתא בנקודת זמן ספציפית. כתוצאה מכך, מתאפשר למצוא את קודוני ההתחלה של התרגום, את התפוצה שלהם וכן את מהירות התרגום של הריבוזומים. השיטה דומה בדברים רבים לריצוף RNA, אולם בניגוד לשיטה זו המטרה היא למצוא רק את ה-mRNA שעליהם הריבוזום מגן, באמצעות קישור פיזי במהלך תהליך התרגום. שיטת ה-Ribosome profiling פותחה לאחר גילוי שאיפשר לבודד את ה-mRNA שנמצא בריבוזום, באמצעות שימוש בנוקלאז, שמפרק חומצות גרעין. האזורים שנמצאים בתוך הריבוזום אינם נגישים לפירוק של הנוקלאז ולכן נותרים שלמים. 

בעבר, השתמשו בשיטות אחרות במטרה למצוא את רמת התרגום in vivo, ובהם Microarray על RNA שבודד מפוליזומים (Polysome) וכן מציאת פרופיל התרגום באמצעות כרומטוגרפיית זיקה לריבוזום מסומן. שיטות אלה משלימות לשיטת ה-Ribosome profiling.

==קישורים חיצוניים==

קטגוריה:ביולוגיה מולקולרית 
קטגוריה:שיטות מחקר גנומיות
דניס מקדאנה

דניס ריצ'רד מקדאנה (באנגלית: Denis Richard McDonough; נולד ב-2 בדצמבר 1969) הוא פוליטיקאי אמריקאי המכהן כמזכיר המחלקה לענייני חיילים משוחררים של ארצות הברית. בשנים 2013–2017 כיהן כראש סגל הבית הלבן ה-27, בתקופת הכהונה השנייה של נשיא ארצות הברית ברק אובמה. קודם לכן, כיהן כסגן היועץ לביטחון לאומי בממשל.

==ראשית חייו==
מקדאנה נולד בסטילווטר, עיירה קטנה במינסוטה, כבן למשפחה קתולית בת 11 ילדים של ויליאם וקתלין מקדאנה. הוא למד באוניברסיטת "סנט ג'ון" בקולג'וויל שבמינסוטה, שם רכש תואר ראשון בהיסטוריה ובספרדית בשנת 1992.

לאחר סיום לימודיו, טייל ברחבי אמריקה הלטינית ועבד כמורה בתיכון בבליז. לאחר מכן שב לארצות הברית ולמד באוניברסיטת ג'ורג'טאון, שם סיים תואר שני ביחסים בינלאומיים בשנת 1996.

==קריירה==
חדר המצב בעת המבצע לחיסול אוסמה בן-לאדן (שלישי מימין), מאי 2011]]
בין השנים 1996–1999 עבד מקדאנה כעוזר בוועדת החוץ בבית הנבחרים של ארצות הברית, תוך התמקדות באמריקה הלטינית. שימש בין היתר יועץ בכיר למדיניות חוץ עבור הסנאטור טום דאשל. לאחר הפסדו של דאשל במירוץ לבחירתו מחדש ב-2004, שימש יועץ חקיקה עבור קן סלזאר, הסנאטור החדש מטעם קולורדו. ב-2004 היה בנוסף חבר במכון המחקר הליברלי "Center for American Progress".

בשנת 2007 נשלח מארק ליפרט, מי ששימש יועצו הבכיר ביותר למדיניות חוץ של הסנאטור ברק אובמה, לשרת בעיראק וגייס את מקדאנה כדי להחליפו בתפקיד באופן זמני. מקדאנה המשיך לעבוד לצד הסנאטור אובמה, ושימש יועץ למדיניות חוץ במהלך ההתמודדות שלו בבחירות לנשיאות ב-2008.

===ממשל אובמה===
בנובמבר 2008, עם בחירתו של ברק אובמה לנשיא ארצות הברית, מונה מקדאנה לאחראי על תקשורת אסטרטגית במועצה לביטחון לאומי של ארצות הברית, ולאחר מכן היה ראש הסגל של המועצה.

באוקטובר 2010 הודיע הנשיא ברק אובמה כי מקדאנה יחליף את טום דונילון כסגן היועץ לביטחון לאומי, מפאת קידומו של האחרון לתפקיד היועץ לביטחון לאומי לאחר עזיבתו של הגנרל ג'יימס ג'ונס את התפקיד. במאי 2011 נצפה מקדאנה בתמונות שצולמו בחדר המצב של הבית הלבן, בזמן מבצע חנית נפטון שבו נהרג אוסמה בן-לאדן.

לאחר בחירתו המחודשת בנובמבר 2012, מינה הנשיא אובמה בינואר 2013 את מקדאנה לראש סגל הבית הלבן, בהחליפו את ג'ק לו שמונה למזכיר האוצר של ארצות הברית.

=== ממשל ביידן ===
בדצמבר 2020 הכריז הנשיא הנבחר של ארצות הברית, ג'ו ביידן כי בחר במקדאנה להיות המזכיר לענייני חיילים משוחררים בממשלו העתידי.

==קישורים חיצוניים==

* [https://web.archive.org/web/20130115043436/http://topics.bloomberg.com/denis-mcdonough/ אוסף כתבות וחדשות] ב-Bloomberg News

==הערות שוליים==

קטגוריה:בוגרי אוניברסיטת ג'ורג'טאון
קטגוריה:ראשי הסגל של הבית הלבן
קטגוריה:חברי הקבינט של ארצות הברית בממשל ג'ו ביידן
קטגוריה:נשיאות ברק אובמה: אישים
קטגוריה:מזכירים לענייני חיילים משוחררים של ארצות הברית
קטגוריה:אמריקאים שנולדו ב-1969
פרסביאקוזיס

פרסביאקוזיס או פרסביקוסיס (Presbyacusis או Presbycusis; מיוונית presbys-זקן ,akousis- שמיעה) היא תופעה הקשורה לאובדן שמיעה חושית עצבית עם העלייה בגיל. 

בעקבות ההשפעה המצטברת של ההזדקנות על השמיעה, נגרמת ירידה בשמיעה בתדרים הגבוהים. תופעת הפרסביאקוזיס אומנם מצטברת עם הגיל, אך יש גורמים נוספים המשפיעים עליה. מקובל ברפואה להבחין בארבעה טיפוסים עיקריים של פרסביאקוזיס:
# חושי (Sensory presbyacusis) – מאופיין בניוון האיבר הקורטי.
# עצבי (Neural presbyacusis) – מאופיין בניוון של תאי עצב בשבלול, בגנגליון הספירלה. 
# חילוף חומרים (Vascular presbyacusis) – מאופיין בניוון של רקמת ההפרשה (stria vascularis) לכל אורכו של השבלול. 
# שבלול מוליך (Conductive presbyacusis) – מאופיין בהקשחה של הקרום הבזילארי (basilar membrane) ולכן פוגע בתנועה שלו.

==קישורים חיצוניים==
* 

קטגוריה:מחלות אוזן פנימית
קטגוריה:לקויות שמיעה
אתר ההנצחה לזכר חללי הרובע היהודי בירושלים

אתר ההנצחה לזכר חללי הרובע היהודי בירושלים הוא מוזיאון קטן לזכר הלוחמים ותושבי הרובע היהודי בעיר העתיקה בירושלים. המוזיאון נמצא ברחוב לוחמי הרובע בתש"ח מאחורי בית הכנסת החורבה. במוזיאון ישנה מצגת המספרת על נפילתו של הרובע היהודי לידי הלגיון הירדני ומנציחה את חללי הרובע הלוחמים ותושבי הרובע שנהרגו במהלך מלחמת העצמאות. בנוסף ישנה מצגת המציגה את שמותיהם של כל ההרוגים באזור הרובע היהודי.

== גלריה ==
<gallery>
קובץ:אתר ההנצחה לזכר הנופלים ברובע היהודי בירושלים - 2.jpg|מצגת תהליך כיבוש הרובע על ידי הלגיון הירדני
קובץ:אתר ההנצחה לזכר הנופלים ברובע היהודי בירושלים - 3.jpg|שלט באתר ההנצחה לזכר חללי הרובע היהודי
קובץ:רחוב לוחמי הרובע היהודי בתש"ח - ירושלים.jpg|רחוב לוחמי הרובע בתש"ח לזכרם של הנופלים
</gallery>

==ראו גם==
* הרובע היהודי במלחמת העצמאות

== קישורים חיצוניים ==

* [https://web.archive.org/web/20150226032644/http://www.rova-yehudi.org.il/atar-hancacha.asp אתר ההנצחה לזכר חללי הרובע היהודי בירושלים באתר הרובע היהודי]

קטגוריה:הרובע היהודי במלחמת העצמאות
קטגוריה:הרובע היהודי
חללי הרובע היהודי בירושלים
קטגוריה:ירושלים: מוזיאונים בעיר העתיקה